Константин Величков
XLII. Накрай брегът…

chitanka.info

Накрай брегът, де пенят се вълните,

само дърво маслинено стърчи;

без шума, с коренье полуразрити,

едва — едва в земята се държи.

Гората надалеч се зеленее;

като сирак в неистово тегло

то мълчаливо съхне и чернее

и гърчи мършавото си стебло.

Задуха вятър, буря заиграе,

то с всичките стихий е във борба;

доколе здраво в нея ще утрае?

Един ден ще изчезне без следа;

и то така е жално, кат да знае,

кат да очаква своята съдба.

Издание:

К. Величков. Съчинения в пет тома. Подбор и редакция: Илия Тодоров. Български писател, С. 1986

Заслуги

Имате удоволствието да четете тази книга благодарение на Моята библиотека и нейните всеотдайни помощници.

Лого на Моята библиотека
http://chitanka.info

Вие също можете да помогнете за обогатяването на Моята библиотека. Посетете работното ателие, за да научите повече.